நேர்காணல் முடிந்து இம்மாத இறுதியில், வேட்பாளர் பட்டியலை வெளியிடவும், மார்ச் முதல் வாரத்தில் பிரசாரத்தை துவக்கவும், முதல்வர் திட்டமிட்டுள்ளார். முதல்வர், தன் பிறந்த நாள் அன்று, காளிகாம்பாள் கோவிலில், வேட்பாளர் பட்டியலை வைத்து, வழிபாடு நடத்த உள்ளதாகவும் தகவல்கள் கசிந்துள்ளன.கடந்த முறை, ஒவ்வொரு லோக்சபா தொகுதிக்கும், ஒன்று அல்லது இரண்டு இடங்களில் மட்டும், ஜெயலலிதா பிரசாரம் செய்தார். இம்முறை, அனைத்து சட்டசபை தொகுதிகளிலும், முதல்வர் பிரசாரம் செய்யும் வகையில், பயணத் திட்டம் வகுக்கப்படுகிறது. விருப்ப மனு வாங்குவதில், முதன்மையாக இருந்தது போல, வேட்பாளர் பட்டியல் வெளியிடுவது, பிரசாரம் துவக்குவது போன்றவற்றிலும், மற்ற கட்சிகளை முந்திக் கொள்ள, அ.தி.மு.க., முடிவு செய்து உள்ளது. மற்ற கட்சிகள், கூட்டணியை இறுதி செய்து களத்திற்கு வருவதற்கு முன், ஒரு கட்ட பிரசாரத்தை முடிக்கவும், அ.தி.மு.க., திட்டமிட்டுள்ளது.மேலும் சட்டசபை கூட்டத் தொடர் முடிந்ததும், அனைத்து அமைச்சர்களும், தொகுதிக்கு சென்று தேர்தல் பணியில் ஈடுபட வேண்டும் என, உத்தரவிடப்பட்டுள்ளது.